જાન્યુઆરીમાં ઇસરોની તરફથી પીએસએલવી સી-૪૦ રોકેટ મારફતે લોંચ કરવામાં આવેલા ૩૧ સેટેલાઇટ પૈકી ૨૮ વિદેશી અને ત્રણ સ્વદેશી ઉપગ્રહ હતા. વિદેશી સેટેલાઇટની વાત કરવામાં આવે તો કેનેડા, ફિનલેન્ડ, ફ્રાન્સ, દક્ષિણ કોરિયા, બ્રિટન અને અમેરિકાનો સમાવેશ થાય છે. પીએસએલવી -સી ૪૦ મારફતે કુલ ૧૩૨૩ કિલોના સેટેલાઇટ લોંચ કરવામાં આવ્યા હતા. આજે ઇસરોએ સેટેલાઇટ કોમ્યુનિકેશન લોંચ કરીને ફરી એકવાર પોતાની કુશળતા સાબિત કરી છે.